אוניברסיטת אוקלהומה

אוניברסיטת אוקלהומה (באנגלית: University of Oklahoma; בראשי תיבות: OU) היא אוניברסיטת מחקר ציבורית השוכנת בנורמן שבאוקלהומה. האוניברסיטה, שנוסדה בשנת 1890, פעלה בשטחי טריטוריית אוקלהומה ליד הטריטוריה האינדיאנית במשך 17 שנים בטרם שתי הטריטוריות הפכו למדינת אוקלהומה המודרנית. בסתיו 2018 למדו באוניברסיטה 31,702 סטודנטים, רובם בקמפוס הראשי שלה בנורמן. בית הספר מעסיק כמעט 3,000 חברי סגל, מציע 152 מסלולים לתואר ראשון, 160 מסלולים לתואר שני, 75 תוכניות דוקטורט ו-20 תחומי לימוד ברמה פרופסוריה ראשונית. האוניברסיטה מסווגת בין "R1: אוניברסיטאות לדוקטורט – פעילות מחקר גבוהה מאוד". על פי הקרן הלאומית למדע, אוניברסיטת אוקלהומה הוציאה 283 מיליון דולר אמריקאי על מחקר ופיתוח בשנת 2018, ודורגה במקום ה-82 בכלל ארצות הברית. בקמפוס האוניברסיטה בנורמן יש שני מוזיאונים עיקריים: מוזיאון פרד ג'ונס ג'וניור לאמנות , העוסק באימפרסיוניזם צרפתי ויצירות אמנות אינדיאניות, ומוזיאון אוקלהומה ע"ש סאם נובל להיסטוריית הטבע , המתמחה בהיסטוריה הטבעית של אוקלהומה. בתמיכת המושל ג'ורג' וושינגטון סטיל , ב-18 בדצמבר 1890 ייסד בית המחוקקים של טריטוריית אוקלהומה שלוש אוניברסיטאות: האוניברסיטה המדינתית בנורמן, המכללה החקלאית והמכנית בסטילווטר (אוניברסיטת המדינה של אוקלהומה-סטילווטר בהווה) ובית ספר רגיל באדמונד (אוניברסיטת מרכז אוקלהומה בהווה). כניסתה של אוקלהומה לארצות הברית ב-1907 הובילה לשינוי שם האוניברסיטה הטריטוריאלית בנורמן ל"אוניברסיטת אוקלהומה". תושבי נורמן תרמו קרקע בת 407 אקר (16 קילומטר רבוע) לאוניברסיטה ששכנה 800 מטר דרומית לתחנת הרכבת של נורמן. נשיא האוניברסיטה הראשון הורה על נטיעת עצים לפני בנייתו של משכן הקמפוס הראשון, מכיוון שאין הוא יכול "לדמיין מושב אוניברסיטאי נטול עצים". גינון נותר היבט חשוב לאוניברסיטה. האוניברסיטה זכתה במספר אליפויות לאומיות במספר ענפי ספורט, כולל שבע אליפויות לאומיות בפוטבול ושתי אליפויות בייסבול בליגה א' של NCAA. נבחרת הנשים בכדורסל של האוניברסיטה זכתה חמש פעמים באליפות אוקלהומה: בשנים 2000 ו-2013, ברציפות ב-2016 וב-2017, וב-2021. נבחרות ההתעמלות זכו ב-11 אליפויות מדינתיות משולבות מאז 2002, כשנבחרת הגברים ניצחה שמונה ב-15 השנים האחרונות, כולל בשלושה תארים רצופים בין 2015 ל-2017. בין בוגרי האוניברסיטה הידועים ניתן למנות את יושב ראש בית הנבחרים של ארצות הברית לשעבר קארל אלברט; מושלת ניו מקסיקו לשעבר סוזאנה מרטינס; השחקנים ואן הפלין ואד האריס; וידוענים אחרים בהם טום קול, בלייק גריפין, טום קובורן ואוליביה מאן. האוניברסיטה חברה באיגוד אוניברסיטאות המחקר. קמפוסים וקולג'ים קמפוס נורמן הקולג' לאמנויות ומדעים ע"ש משפחת דודג' (1909) הקולג' למשפטים (1909) הקולג' להנדסה ע"ש גאלוגלי (1909) הקולג' לחינוך ע"ש ג'נין ריינבולט (1930) הקולג' ללימודים חופשיים (1961) הקולג' לאדריכלות ע"ש כריסטופר גיבס (1970) הקולג' למדעי האטמוספירה והגאוגרפיה (2006) הקולג' לאדמה ואנרגיה ע"ש מיווברון הקולג' למנהל עסקים ע"ש מייקל פרייס הקולג' לאמנויות יפות ע"ש משפחת ויצנהופר הקולג' למצטיינים הקולג' לעיתונאות ותקשורת המונים ע"ש גיילורד הקולג' ללימודים בין-לאומיים ע"ש דייוויד בורן הקולג' ללימודים מקצועיים ולימודי המשך הקולג' למוסמכים הקולג' האוניברסיטאי המרכז למדעי הבריאות הקולג' לרפואה (1900) הקולג' לרפואת שיניים (1971) הקולג' לבריאות הקולג' לרוקחות הקולג' לסיעוד ע"ש פראן וארל זיגלר הקולג' לבריאות הציבור הקולג' למוסמכים קישורים חיצוניים אתר האינטרנט הרשמי של אוניברסיטת אוקלהומה (באנגלית) אוניברסיטת אוקלהומה, ברשת החברתית פייסבוק אוניברסיטת אוקלהומה, ברשת החברתית X (טוויטר) אוניברסיטת אוקלהומה, ברשת החברתית אינסטגרם אוניברסיטת אוקלהומה, סרטונים בערוץ היוטיוב אוניברסיטת אוקלהומה, באתר אנציקלופדיה בריטניקה (באנגלית) הערות שוליים